2020 г. изслушване Комисията обърна внимание на тези страни, че в деня на разгласяването — 19 декември 2019 г., в неповерителното досие по разследването бе добавена бележка към досието, в която се обяснява методологията за изчисляване на референтните стойности в таблица 1. Всички заинтересовани страни бяха автоматично уведомени за новия документ чрез електронната платформа TRON в деня на окончателното разгласяване. Тъй като поисканата информация вече бе на разположение на страните, не бе необходимо допълнително разгласяване.
 3.3.4.2. Общопроизводствени разходи, ПОАР и печалба
 (255)
 Общопроизводствените разходи на оказалите съдействие производители износители бяха изразени като дял от действителните производствени разходи на производителите износители. Този процент бе приложен към производствените разходи, при които няма нарушения.
 (256)
 За ПОАР и печалбата Комисията използва финансовите данни за 2018 г. за сегмента на операциите с химически продукти на турската група Sisecam, както бе обявено в бележката от септември 2019 г. и посочено в съображение 185.
 (257)
 След окончателното разгласяване групата Yuntianhua заяви, че Комисията не е установила наличието на значителни нарушения по отношение на нейните ПОАР, поради което неправилно не е взела предвид отчетените от дружеството действителни стойности на ПОАР въз основа на член 2, параграф 6а, буква а). Дружеството заяви, че използването на действителните ПОАР би било в съответствие с методологията, използвана за определяне на референтната стойност за отпадъците/скрапа, консумативите и общите разходи, за които дружеството заяви, че са щели да бъдат използвани действителни стойности под формата на отношения на действителните му разходи. Дружеството заяви също така, че тази методология би била в съответствие с член 2, параграф 6а, буква а), третото тире от основния регламент относно използването на действителните разходи на вътрешния пазар, за които е установено със сигурност, че не са засегнати от нарушения.
 (258)
 На първо място Комисията отбелязва, че противно на разбирането на този производител износител, разходите за отпадъци/скрап и консумативи и общите разходи не бяха счетени за незасегнати от нарушения в съответствие с член 2, параграф 6а, буква а), третото тире от основния регламент. Както е обяснено в съображения 251—255 и в направените за въпросните производители износители разгласявания, отношенията, изчислени за консумативите и общите разходи въз основа на действителните разходи на производителя износител, след това бяха изразени по отношение на разходите в представителната държава, при които няма нарушения. Тази методология бе приложена, тъй като наличните данни не включваха информация за общите разходи и поради ограниченото въздействие на консумативите върху общите разходи. Що се отнася до отпадъците/скрапа, те бяха групирани като консумативи за дружествата, за които тежестта им в общите производствени разходи бе незначителна, както е обяснено в съображение 251. В другите случаи Комисията използва посочената в таблица 1 и съображение 246 референтна стойност.
 (259)
 Освен това Комисията отбеляза, че след като веднъж бъде установено наличието на значителни нарушения за държавата износител в съответствие с член 2, параграф 6а, буква б) от основния регламент, нормалната стойност за всеки производител износител се формира въз основа на цени или референтни стойности, при които няма нарушения, в подходяща представителна държава в съответствие с член 2, параграф 6а, буква а). Комисията подчерта, че тази разпоредба също